Altenes pils
«Altene» pāradresējas uz šejieni. Citas nozīmes skatīt lapā Altene (nozīmju atdalīšana). Koordinātas: 56°37′15″N 25°27′10″E﻿ / ﻿56.62083°N 25.45278°E﻿ / 56.62083; 25.45278 Altenes viduslaiku pils bija sēļu (Altiena) un vēlāk Livonijas ordeņa pils (vācu: Burg Altona) tagadējā Aizkraukles novada Seces pagasta teritorijā, 3 km augšpus Kokneses. Viduslaiku Livonijā tā bija Aizkraukles komturejas palīgpils Daugavas kreisajā (dienvidu) krastā. To norobežoja Daugavas augstais krasts un Altenes upītes grava. Mūsdienās Altenes pilsdrupas atrodas Pļaviņu ūdenskrātuves dibenā.